# Euro

Obâng Euro
**Euro**
(Kurs: €, Koḍe: EUR) èngghi panèka Obâng sè èangghuy è 20 naghâra angghuta Uni Èropa. Kalabân giral, obâng panèka molaè èangghuy sajjhek tangghâl Jânuwari 19999, tapè sacara fisik bahuru èangghuy è tangghâl 1 Jânuwari 2002. Obâng kertas Euro è man-kamman ropa bân ghâmbhârrâ paḍâ, tapè bun buḍi obâng logamma bhidhâ è sadhâjâna naghârâ. Obâng logam è sadhâjâna naghârâ èparèngè lambâng identitas bâng-sèbâng naghârâ angghuta UE sè bâḍâ è Zona Euro (*Eurozone*).

Euro panèka obâng cadangan palèng rajâ kapèng ḍuwâ' bân obâng palèng bânnya' èkadhâghâng kapèng ḍuwâ' samarèna dolar Amèrika Serikat. È bulân Ḍèsember 2019, lebbi ḍâri €1,3 triliun sè *beredar*, euro aghâdhuwi sala sèttong nilai gabungan obâng kertas bân koin palèng tèngghi sè *beredar* è dhunnya.

È bulân Juli 2012, Euro toron èbâbâna AS$1,21 sè lu-ghâllu ḍâlem bâkto ḍutaon, nyosol kakobâtèran ḍâ' otang Yunani bân sèktor bank amaslahat Spanyol.

## Simbol Obâng

Simbol euro; versi kettèkan bân tolèsan tanang
Simbol obâng euro khusus (€) èrancang sa'amponna alèbâtè *survei publik* sè masempèt sapolo proposal asli dhâddhi ḍuwâ'. Komisi Èropa kamodiyân milè desain sè èghâbây sareng Alain Billiet ḍâri Bèlgia.

## Naghârâ sè ghuna'aghi obâng Euro

Bâḍâ 20 naghârâ angghuta Uni Eropa sè aghuna'aghi **Euro** mènangka obâng. Wilajâ pangangghuy obâng panèka èsebbhut mènangka Zona Euro. Sabellâs naghârâ lu-ghâllu sè molaè aghuna'aghi sajjhek awwâl 1999.
 Yunani dhâddhi pangangghuy ka-12 sajjhek awwâl 2001. Molaè tangghâl 1 Jânuwari 2007 Slovènia noro' agabung. Siprus bân Malta aghuna'aghi sajjhek 1 Jânuwari 2009 bân Èstonia è tangghâl 1 Jânuwari 2011. Palèng akhèr Kroasia è tangghâl 1 Jânuwari 2023. È bâbâ panèka naghârâ-naghâra pangangghuy obâng panèka:

* Naghâra angghuta Uni Èropa

1. Jerman (sajjhek 1 Jânuwari 2002 aghântèaghi Mark Jerman)
2. Irlandia (sajjhek 1 Jânuwari 1999, aghântèaghi Pound Irlandia)
3. Belanda (sajjhek 1 Jânuwari 2002, aghântèaghi Gulden Belanda)
4. Prancis (sajjhek 1 Jânuwari1 2002, aghântèaghi Franc Prancis)
5. Luksemburg (sajjhek 1 Jânuwari 1999, aghântèaghi Franc Luksemburg)
6. Austria (sajjhek 1 Jânuwari 2002, aghântèaghi Schilling Austria)
7. Finlandia (sajjhek 1 Jânuwari 1999, aghântèaghi Markka)
8. Belgia (sajjhek 1 Jânuwari 2002, aghântèaghi Franc Belgia)
9. Italia (sajjhek 1 Jânuwari 1999, aghântèaghi Lira Italia)
10. Portugal (sajjhek 1 Jânuwari 1999, aghântèaghi Escudo)
11. Spanyol (sajjhek 1 Jânuwari 1999, aghântèaghi Peseta Spanyol)
12. Yunani (sajjhek 1 Jânuwari 2001, aghântèaghi Drachma)
13. Slovenia (sajjhek 1 Jânuwari 2007, aghântèaghi Tolar Slovenia)
14. Siprus (sajjhek 1 Jânuwari 2008, aghântèaghi Pound Siprus)
15. Malta (sajjhek 1 Jânuwari 2008, aghântèaghi Lira Malta)
16. Slowakia (sajjhek 1 Jânuwari 2009, aghântèaghi Koruna)
17. Estonia (sajjhek 1 Jânuwari 2011, aghântèaghi Kroon)
18. Latvia (sajjhek 1 Jânuwari 2014, aghântèaghi Lats)
19. Lituania (sajjhek 1 Jânuwari 2015, aghântèaghi Litas)
20. Kroasia (sajjhek 1 Jânuwari 2023, aghântèaghi Kuna)

* Sajumbla naghârâ kènè' è Èropa:

1. Andorra
2. Monako
3. San Marino
4. Vatikan

* Sajumbla ḍaèra sè jhughân èollèaghi ngangghuy Euro mènangka obâng:

1. Montenegro
2. Kosovo
3. Guyana Prancis (bhâsa Prancis: *Guyane*) è Amerika selatan
4. Guadeloupe è kapolowan Karibia, sala sèttong *Departemen seberang laut Prancis*
5. Martinik è kapolowan Karibia, sala sèttong *Departemen seberang laut Prancis*
6. Mayotte è Samudra Hindia, sajjhek 31 Maret 2011, sala sèttong *Departemen seberang laut Prancis*
7. Réunion è Samudra Hindia, sala sèttong *Departemen seberang laut Prancis*

## Obâng logam

Bâḍâ bâllu' dènominasi koin euro, kèsaran ḍâri sèttong sèn kantos ḍuwâ' euro (èuro èbâgi dhâddhi satos sèn).

| Ghâmbhâr | Pecca'an | Bârna sè Dominan | Ḍiamèter
(mm) | Katebbellan
(mm) | Massa
(g) | Komposisi |
| --- | --- | --- | --- | --- | --- | --- |
|  | 1¢ | Perunggu | 16,25 | 1,67 | 2,3 | Bâjhâ alapès tambhâghâ |
|  | 2¢ | 18,75 | 1,67 | 3,06 |
|  | 5¢ | 21,25 | 1,67 | 3,92 |
|  | 10¢ | Emmas | 19,75 | 1,93 | 4,1 | Emmas Nordik |
|  | 20¢ | 22,25 | 2,14 | 5,74 |
|  | 50¢ | 24,25 | 2,38 | 7,8 |
|  | €1 | Salaka & Emmas | 23,25 | 2,33 | 7,5 | Bâgiyân lowar: konèngan nèkel

Bâgiyân ḍâlem: Lapèsan tambhâghâ-nèkel, nèkel, tambhâghâ-nèkel |
|  | €2 | Emmas & Salaka | 25,75 | 2,2 | 8,5 | Bâgiyân lowar: tambhâghâ-nèkel

Bâgiyân ḍâlem: Lapèsan konèngan nèkel, nèkèl, konèngan nèkel. |

## Obâng kertas

| Ghâmbhâr | Pecca'an | Bârna sè Dominan | Dèsain | Tangghâl Pangalowaran |
| --- | --- | --- | --- | --- |
| Bâgiyân Aḍâ' | Bâgiyân Buḍi | Arsitèktur | Abad |
|  |  | €5 | Bu-abu | Klasik | < 5 | 2013 |
|  |  | €10 | Mèra | Romanesque | 11–12 | 2014 |
|  |  | €20 | Bhiru | Gotik | 12–14 | 2015 |
|  |  | €50 | Jhingghâ | Renaisans | 15–16 | 2017 |
|  |  | €100 | Ijo | Barok & Rokoko | 17–18 | 2019 |
|  |  | €200 | Konèng | Art Nouveau | 19–20 | 2019 |
|  |  | €500 | Bungo | Modèren | 20–21 | 2002 |

## Sombher